सम्पत्ति शुद्धीकरण नियन्त्रण एउटा जटिल प्रक्रिया हो । सम्पत्ति शुद्धीकरण अपराधले नेपालजस्तो सानो र कमजोर अर्थतन्त्र भएको मुलुकका लागि नकारात्मक प्रभाव पार्नेमा दुई मत छैन । सम्पत्ति शुद्धीकरण तथा आतंकवादी क्रियाकलापमा वित्तीय लगानीको प्रभावकारी रूपमा नियन्त्रण नभएसम्म मुलुकमा स्थिरता, स्थायित्व तथा समुन्नति कायम हुन सक्दैन । यसलाई रोकथाम गर्न विद्यमान कानुनी व्यवस्थाको प्रभावकारी रूपमा कार्यान्वयन गरिनुपर्छ । केन्द्रीय अनुसन्धान ब्युरो (सिबिआइ)को पुनर्संरचना तथा क्षमता अभिवृद्धि गर्दै वित्तीय सूचना प्रणालीको आधुनिकीकरण गरिनुपर्छ ।
